Opatrenie
Ministerstva financií Slovenskej republiky
 z  28. novembra 2007 č. MF/25682/2007-74 
ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel  podnikania v znení opatrenia z 27. novembra 2008 č. MF/24485/2008-74 a opatrenia z 3. decembra 2009 č. MF/25238/2009-74
(na pracovné účely)

	Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov ustanovuje:

§ 1 
(1) Týmto opatrením sa ustanovujú vzory účtovných výkazov  pre účtovné jednotky, v ktorých sa účtuje podľa osobitného predpisu.) 
(2) Vzor  súvahy  a  vysvetlivky na jej vyplňovanie sú uvedené v prílohe č. 1.
(3) Vzor výkazu ziskov a strát a vysvetlivky na jeho vyplňovanie sú uvedené v prílohe č. 2.
(4) Vzor výkazu ziskov a strát pre priebežnú účtovnú závierku a  vysvetlivky  na jeho vyplňovanie sú uvedené v prílohe č. 3.
(5) Obsah poznámok je uvedený v prílohe č. 4. Ak pre niektoré časti poznámok účtovná jednotka nemá obsahovú náplň, príslušné informácie sa neuvádzajú.
(6) Údaje z účtovnej závierky sa zverejňujú v plnom rozsahu.

§ 2
	Účtovná závierka účtovnej jednotky, na ktorú sa vzťahuje toto opatrenie, sa predkladá podľa osobitných predpisov) a v dvoch vyhotoveniach sa predkladá miestne príslušnému daňovému úradu v termínoch pre podávanie daňových priznaní k dani z príjmov.
§ 2a
Osobitné ustanovenie na účely zostavenia účtovnej závierky ku dňu, ktorý bezprostredne predchádza dňu zavedenia meny euro v Slovenskej republike

          V účtovníctve účtovnej jednotky, ktorá má povinnosť zostaviť priebežnú účtovnú závierku podľa § 37a ods. 1 zákona, sa použije vzor súvahy a vzor výkazu ziskov a strát, ktorý je ustanovený na zostavenie riadnej účtovnej závierky.

§ 2b
Osobitné ustanovenia na účely zostavenia účtovnej závierky ku dňu,
ktorý nasleduje po 1. januári 2009

(1)  Údaje uvedené v účtovných výkazoch v slovenských korunách za bezprostredne predchádzajúce účtovné obdobie sa prepočítajú konverzným kurzom tak, že najskôr sa prepočítajú údaje v súčtových riadkoch, pričom sa postupuje od najvyššieho súčtového rádu po najnižší.
(2) V prílohe č. 4 časti  II. odseku 2 sa uvádzajú aj informácie o zmene meny, v ktorej sa vedie účtovníctvo a zostavuje účtovná závierka a o prepočte porovnateľných peňažných údajov konverzným kurzom vrátane jeho hodnoty.

§ 3
Prechodné ustanovenia k úpravám účinným od 1. januára 2008
(1) Podľa tohto opatrenia sa postupuje po prvýkrát pri zostavovaní účtovnej závierky za rok 2008.
(2) Na zostavenie účtovnej závierky za rok 2007 sa vzťahujú doterajšie predpisy.
(3) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje podľa tohto opatrenia po prvýkrát pri zostavovaní účtovnej závierky v roku 2009.

§ 3a
Prechodné ustanovenia k úpravám účinným od 1. januára 2009
(1) Podľa tohto opatrenia sa postupuje po prvýkrát pri zostavovaní účtovnej závierky za rok 2009.
(2) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje pri zostavovaní účtovnej závierky podľa tohto opatrenia po prvýkrát v roku 2009.
§ 3b
Prechodné ustanovenia k úpravám účinným od 1. januára 2010
(1) Konečný stav účtu 559 -  Tvorba a zúčtovanie opravných položiek vykázaný v účtovnej závierke za účtovné obdobie 2009 sa vykáže v účtovnej závierke za účtovné obdobie 2010  vo výkaze ziskov a strát v stĺpci bezprostredne predchádzajúce účtovné obdobie v riadku 32 spolu s konečným stavom účtu 558 – Tvorba a zúčtovanie opravných položiek.
(2) Podľa tohto opatrenia sa postupuje po prvýkrát pri zostavovaní účtovnej závierky za rok 2010.
(3) V účtovnej jednotke, ktorá uplatňuje účtovné obdobie, ktoré je hospodárskym rokom, sa postupuje pri zostavovaní účtovnej závierky podľa tohto opatrenia po prvýkrát v roku 2010.

§ 4
	Zrušuje sa opatrenie Ministerstva financií Slovenskej republiky z 25. februára 2003 č. 3227/2003-92, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené za účelom podnikania (oznámenie č. 82/2003 Z. z.) v znení opatrenia z 11. novembra 2003 č.20896/2003-92 (oznámenie č. 538/2003 Z. z.), opatrenia z 8. decembra 2004 č. MF/10648/2004-74 (oznámenie č. 715/2004 Z. z.) a opatrenia z 30. novembra 2005 č. MF/24569/2005-74 (oznámenie č. 579/2005 Z. z.).

§ 5
	Toto opatrenie nadobúda účinnosť 1. januára 2008.

Opatrenie z 27. novembra 2008 č. MF/24485/2008-74 nadobudlo účinnosť 1. januára 2009. 
Opatrenie z 3. decembra 2009 č. MF/25238/2009-74 nadobudlo účinnosť 1. januára 2010.